โหดเรียกพี่ ผัวจอมหึงระแวงเมียนอกใจ ใช้ขวานฟันมือขาดสยองสองข้าง 
(ภาพจากยูทูบ),แม้แต่หมอยังช็อก โหดผิดมนุษย์ผัวรัสเซียขี้หึง ระแวงเมียรักนอกใจ ใช้ขวานฟันมือ 2 ข้าง ทรมานหวังให้ยอมรับสารภาพปันใจให้ชายอื่น ก่อนฉุกคิดได้ รีบพาเมียส่งโรงพยาบาล และเข้ามอบตัวกับตร.,เมื่อ 13 ธ.ค.60 สื่อต่างประเทศรายงานว่า เกิดเหตุการณ์สุดสลดใจกับ นางมาการิต้า กราชยอฟ หญิงสวย แม่ลูกสองชาวรัสเซีย เมื่อเธอถูก นายดมิทรี กราชยอฟ สามีหนุ่มขี้หึง วัย 26 ปี ลากตัวเข้าไปในป่า ด้วยความโกรธสุดขีด และได้ใช้ขวานตัดนิ้วมือ และมือทั้งสองข้างของเธออย่างน่าสยดสยอง เพื่อหวังทรมานให้ภรรยายอมรับสารภาพว่าเธอปันใจ ไม่ซื่อสัตย์กับเขา แอบไปคบชู้กับชายอื่น,ตามรายงานข่าวของสื่อในกรุงมอสโก ระบุว่า นายดมิทรี กราชยอฟ หลังจากตัดนิ้วมือและมือของมาการิต้าไปมือหนึ่งแล้ว จากนั้นสามีจอมโหดยังใช้ขวานมาตัดมืออีกข้างหนึ่งด้วยจนเลือดไหลกระฉูด ซึ่งทำให้นายดมิทรี เกิดฉุกคิด สำนึกขึ้นมาได้ว่าตัวเองกำลังทำร้ายภรรยา เขาจึงรีบพาเธอขึ้นรถไปส่งโรงพยาบาล และเข้ามอบตัวกับเจ้าหน้าที่ตำรวจจนถูกควบคุมตัว,ข่าวแจ้งว่า แพทย์ต้องใช้เวลาผ่าตัดมาการิต้า นานถึง 9 ชั่วโมง เพื่อเย็บนิ้วให้ติดบนมือข้างหนึ่ง ทว่าสำหรับมือและแขนข้างขวาของเธอ ได้รับบาดเจ็บสาหัส จนยากเกินจะช่วยได้แล้ว โดยแพทย์คนหนึ่งในทีมบอกว่า ทีมแพทย์ได้เริ่มผ่าตัดตั้งแต่ตอน 18.50 น. และแล้วเสร็จตอน 03.50 น. พร้อมกับกล่าวว่า เคสนี้เป็นเคสที่ทำให้ทีมแพทย์รู้สึกช็อก ตกตะลึงมาก เพราะคนปกติไม่สามารถทำเรื่องโหดร้ายเช่นนี้ได้,ขณะที่ ตำรวจรัสเซียซึ่งทำคดีนี้ เผยว่า ก่อนที่นายดมิทรีจะทำร้ายภรรยาด้วยวิธีสุดสยองนั้น เขาได้ยื่นข้อเรียกร้องให้มาการิต้าเข้าเครื่องจับเท็จ ว่าเธอแอบไปคบหาชายอื่นหรือไม่ ซึ่งมาการิต้าก็ตอบตกลง แต่แล้วนายดมิทรีกลับใช้ขวานตัดนิ้วและตัดมือทั้งสองข้างของภรรยาอย่างเหี้ยมโหดเสียก่อน,ทั้งนี้ มาการิต้าและดมิทรี ได้แต่งงานกันเมื่อ 5 ปีก่อน และมีลูกด้วยกันสองคน โดยจากการเปิดเผยของเพื่อนที่สนิทกับมาการิต้า ซึ่งเคยทำงานด้านมาร์เก็ตติ้ง เล่าว่า มาการิต้ากำลังคิดจะหย่ากับสามี ขณะท่ียังมีรายงานว่า มาการิต้าเคยโทรแจ้งตำรวจเกี่ยวกับพฤติกรรมของสามี แต่ตำรวจก็เพียงแต่พูดคุยกับเขาเท่านั้น.
แม้แต่หมอยังช็อก โหดผิดมนุษย์ผัวรัสเซียขี้หึง ระแวงเมียรักนอกใจ ใช้ขวานฟันมือ 2 ข้าง ทรมานหวังให้ยอมรับสารภาพปันใจให้ชายอื่น ก่อนฉุกคิดได้ รีบพาเมียส่งโรงพยาบาล และเข้ามอบตัวกับตร.
ผัวขี้หึง,ใช้ขวานฟันมือเมีย,ขวานฟันมือ2ข้าง,กลัวเมียนอกใจ,รัสเซีย,ข่าวเหตุ